Source: https://www.zakonypreludi.sk/zz/2014-72
Timestamp: 2020-05-27 06:36:31+00:00
Document Index: 17459857

Matched Legal Cases: ['čl. 14', 'čl. 14', 'čl. 105', 'čl. 14', 'čl. 14', 'čl. 1', 'čl. 14', 'čl. 1']

72/2014 Z. z. Oznámenie o zmenách Vykonávacieho predpisu a Poplatkového poriadku k patentovému dohovoru | Aktuálne znenie
Oznámenie č. 72/2014 Z. z.Oznámenie Ministerstva zahraničných vecí a európskych záležitostí Slovenskej republiky o prijatí zmien Vykonávacieho predpisu k Dohovoru o udeľovaní európskych patentov (Európskemu patentovému dohovoru) a Poplatkového poriadku k Dohovoru o udeľovaní európskych patentov (Európskemu patentovému dohovoru)
Čiastka 28/2014
(1) Preklad podľa čl. 14 ods. 2 sa musí podať do dvoch mesiacov od podania európskej patentovej prihlášky.
(2) Preklad podľa čl. 14 ods. 4 musí byť podaný do jedného mesiaca od podania písomnosti. To sa vzťahuje aj na žiadosti podľa čl. 105a. Ak je touto písomnosťou námietka alebo sťažnosť, alebo podanie dôvodov sťažnosti, alebo žiadosť o preskúmanie, predlžuje sa uvedená lehota až do uplynutia lehoty na podanie námietok alebo sťažností, alebo preskúmania, ak táto lehota uplynie neskôr.
(3) Pokiaľ osoba, na ktorú sa vzťahuje čl. 14 ods. 4, podá európsku patentovú prihlášku alebo žiadosť o prieskum v jazyku prípustnom podľa uvedeného ustanovenia, zníži sa prihlasovací poplatok alebo poplatok za prieskum podľa pravidiel týkajúcich sa poplatkov.
(4) Znížiť poplatok podľa odseku 3 možno pre:
(a) malé a stredné podniky,
(b) fyzické osoby alebo
(c) neziskové organizácie, univerzity alebo verejné výskumné organizácie.
(5) Na účely odseku 4 písm. a) sa uplatňuje Odporúčanie Komisie 2003/361/EC zo 6. mája 2003, ktoré sa týka definície mikro, malých a stredných podnikov (Ú. v. EÚ L 124, zv. 46, 20. 5. 2003).
(6) Prihlasovateľ, ktorý chce využiť zníženie poplatku uvedeného v odseku 3, poskytne vyhlásenie o tom, že je právnickou osobou alebo fyzickou osobou v zmysle odseku 4.
(7) V prípade viacerých prihlasovateľov musí každý z nich byť právnickou osobou alebo fyzickou osobou v zmysle odseku 4.“.
(1) Pravidlo 6 Vykonávacieho predpisu k EPD a čl. 14 ods. 1 Poplatkového poriadku k EPD v znení čl. 1 a 2 tohto rozhodnutia sa uplatňujú na európske patentové prihlášky podané 1. apríla 2014 alebo po tomto dni ako na medzinárodné prihlášky vstupujúce do európskej fázy v tento deň alebo po tomto dni.
(2) Pravidlo 6 Vykonávacieho predpisu k EPD a čl. 14 ods. 1 Poplatkového poriadku k EPD v znení čl. 1 a 2 tohto rozhodnutia sa uplatňujú na námietky, sťažnosti, žiadosti o preskúmanie alebo žiadosti o obmedzenie alebo zrušenie podané 1. apríla 2014 alebo po tomto dni.